יש שפע פלאים
יש שפע פלאים מדהימים, ; אך אין דבר מה מדהים ; כמו האדם. ; לנוכח סופת החורף ; הוא עובר בים האפור, ; עושה דרכו ; במצולה השוצפת. ; הוא מייגע את הקדומה באלים, ; את האדמה הנצחית, הבלתי-נלאית, ; הופך בה עם גזע הסוסים ; הלוך ושוב בעקבות המחרשה ; מדי שנה בשנה. ; את שבט הציפורים השאננות ; הוא צד ברשתותיו, ; ואת חיות הבר למיניהן: ; ליצורי הים ; פורש מארג מכמרותיו ; האדם רב הכשרון. ; הוא ממציא תחבולות להשתלט ; על בעלי החיים בסך ובצוק, ; את הסוס סבוך הרעמה, ; את השור האדיר שבהר ; הוא מאלף לשאת בעול. ; (הלוך ושוב) ; גם דיבור הוא למד, ; לחשוב חיש כמו הרוח, ; וסיגל לעצמו רגשות ; המעצבים סדרי מדינה: ; הוא יודע כיצד לחמוק ; מחיצי הכפור המציקים ; ללן מתחת לשמיים ; וממטחי הגשם. ; לכל הוא מוצא אמצעי ; כי באמצעי תלויה התקדמותו, ; רק מפלט מן המוות ; אין בכוחו להמציא, ; אם כי גילה תרופה ; גם למחלות בלי תוחלת. ; יש שפע פלאים מדהימים ; אך אין דבר מה מדהים ; כמו האדם; 